OpenLLM-France/wikimedia huggingface dataset:
# Emmanuel, comte de Las Cases

Emmanuel-Augustin-Dieudonné-Joseph, comte de Las Cases (Blan, 21 de juny de 1766 – Passy-lès-Paris, 15 de maig de 1842) va ser un cartògraf francès i autor d'un llibre on es mostra admirador de Napoleó I.
Nasqué al castell de Las Cases prop de Revel, Alta Garona al Languedoc. Va rebre educació a les escoles militars de Vendôme i de París; entrà a l'Armada francesa i participà en diverses accions en els anys 1781–1782. Per causa de la Revolució francesa de 1789 emigrà i va estar alguns anys a Alemanya i Anglaterra. Participa en la desastrosa invasió de França (1795) per l'expedició Quiberon, tornà a Londres i hi va viure en la pobresa fins que descobrí la seva vocació de tutor privat.
L'any 1801, a Londres, i sota el pseudònim A. Lesage, publicà en anglès la primera edició del seu famós Atles, el qual va tenir un gran èxit. Tornà a París arran de la Pau d'Amiens (1802), i va ser amnistiat. Va publicar la primera edició francesa del seu Atles titulat Atlas historique, genealogique, chronologique et geographique de A. Lesage. Se'n van fer moltes edicions i traduccions fins a la dècada de 1850, i les vendes de l'obra van fer ric Las Cases. El 1815 va voler acompanyar Napoleó al seu exili de l'illa de Santa Helena, on va actuar informalment com a secretari seu. De l'experiència viscuda en va escriure el famós Mémorial de Sainte Hélène el qual, però, no sempre és verídic.
El 5 de juliol del 1831 va ser elegit diputat a l'Assemblea Nacional Francesa en representació del departament del Sena, i romangué a la Cambra fins al 25 de maig del 1834. Elegit novament el 2 de febrer del 1839, la mort se l'endugué abans d'acabar la legislatura.
Morí a Passy-lès-Paris on va ser enterrat.

## Referències

* ↑ «Fitxa, al web de l'Assemblea Nacional» (en francès). [Consulta: 1r novembre 2015].

## Bibliografia

* Mémoires de F A. D., comte de Las Cases (Brussel·les, 1818)
* Memorial de Sainte Hélène (8 vols., London, 1823.)
* Suite au memorial de Ste Hélène, ou observations critiques, etc. (2 vols., Paris, 1824), anònim, però se sap que és de Grille i Musset-Pathay.
* Walter Goffart, "Historical Atlases: The First Three Hundred Years" (Chicago, 2003), p. 303–314
* Versió en línia de l'Atles de Lesage

## Enllaços externs

* Premi Conde de las Cases Arxivat 2014-04-17 a Wayback Machine. (castellà)
# Frank Van Den Abeele

Frank Van Den Abeele (Aalst, 3 de gener de 1966) va ser un ciclista belga, que fou professional entre 1988 i 1997. De la seva carrera esportiva destaca el Gran Premi de Frankfurt de 1992.

## Palmarès

* 1987
** Vencedor d'una etapa del Tour de l'Hainaut Occidental
* 1991
** 1r al Gran Premi de Valònia
** 1r al Circuit des frontières
** Vencedor d'una etapa del Tour de l'Hainaut Occidental
* 1992
** 1r al Gran Premi de Frankfurt
* 1993
** 1r al Circuit Mandel-Lys-Escaut
* 1996
** Vencedor d'una etapa del Ruban Granitier Breton

### Resultats al Tour de França

* 1991. 90è de la classificació general

### Resultats al Giro d'Itàlia

* 1995. 121è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
# Cinématographe (revista)

Cinématographe és una revista de cinema francesa publicada des del 1973 fins al 1987.
La revista va publicar 126 números: el primer es va publicar el febrer de 1973 et le dernier en janvier 1987. Jacques Fieschi va ser el seu redactor en cap entre 1975 i 1984.

## Notes i referències

* ↑ Cinématographe, numéro 1
* ↑ Cinématographe, numéro 126
* ↑ Fiche de Jacques Fieschi sur data.bnf
* ↑ De 1973 à 1984 selon le Dictionnaire Pialat, Éditions Léo Scheer, 2008

## Enllaços externs

* Notice a Ciné Ressources
# Intermezzo

Intermezzo o entremès designa dos tipus de composició musical relacionades amb el teatre. Les dues, tant l'intermezzo operístic com el simfònic, estaven destinades a interpretar-se entre els actes d'una obra llarga, a la manera d'un descans. Hi ha dos tipus: òperes breus de caràcter còmic i intermezzi simfònics. La paraula prové de l'italià i significa literalment, entremès, el plural italià és intermezzi però s'utilitza també el plural regular català intermezzos. És una forma particular d'interludi.
Com a òpera còmica breu, sovint d'argument realista i ambient popular es representava entre els actes d'una òpera seria. El seu nom respon al fet que s'interpretaven als entreactes d'una òpera seriosa llarga, de manera que contribuïa a fer més amena la llarga espera entre els actes i a destensar l'ambient que l'acció tràgica o dramàtica havia provocat. Al segle xviii va adquirir importància amb La serva padrona de Pergolesi (1733), que es considera l'origen de l'òpera bufa de l'escola napolitana.
Les intermezzi orquestrals igualment s'interpreten entre dos actes d'una obra, usualment com a preludi de l'acte que segueix. Normalment s'interpreten a teló baixat, facilitant així el canvi de decorats sense haver d'interrompre la representació.

## Exemples d'intermezzi simfònics

* Lohengrin de Richard Wagner (1850 - preludi de l'acte III)
* La traviata de Giuseppe Verdi (1853 - preludi de l'acte III)
* Carmen de Georges Bizet (1875 - preludis dels actes II, III, IV)
* Il figliuol prodigo d'Amilcare Ponchielli (1880 - acte IV)
* Le Villi de Giacomo Puccini (1884 - acte II: "L'abbandono" i "La tregenda")
* Marion Delorme de Amilcare Ponchielli (1885 - acte IV)
* Edgar de Giacomo Puccini (1889 - actes III i IV)
* Cavalleria rusticana de Pietro Mascagni (1890 - entre els dos quadres de l'únic acte)
* Werther de Jules Massenet (1892 - acte IV)
* Hänsel und Gretel d'Engelbert Humperdinck (1893 - acte III)
* Manon Lescaut de Giacomo Puccini (1893 - acte III)
* Thaïs de Jules Massenet (1894 - acte II)
* Adriana Lecouvreur de Francesco Cilea (1902 - acte IV)
* Madama Butterfly de Giacomo Puccini (1904 - acte III)
* Suor Angelica de Giacomo Puccini (1918)
* Billy Budd de Benjamin Britten (1951 - acte III)

## Referències

* ↑ «intermezzo | enciclopedia.cat». [Consulta: 31 juliol 2022].
* ↑ Vegeu per exemple:Busquets, Gemma «Pumeza brilla». El Punt Avui, 29-01-2019. «El recital de Pumeza Matshikiza i la GIOrquestra… celebrava l'òpera més clàssica… amb una selecció d'àries, obertures i intermezzos dels grans noms del gènere»
* ↑ «interludi». Gran Enciclopèdia de la Música. Barcelona: Grup Enciclopèdia Catalana.
# CKM

CKM té els següents significats:
* Matriu CKM (dels noms dels seus promotors Cabibbo, Kobayashi i Maskawa), matriu que defineix la relació entre quarks, en Física de partícules
* CKM (revista) (de l'acrònim en polonès de Czasopismo Każdego Mężczyzny), revista per a adults polonesa
# Suduhum

Suduhum (Shuduhum o Šuduhum) fou un antic regne o ciutat estat de la zona del triangle del Khabur, probablement a l'oest de Shubat-Enlil o d'Ashnakkum.
S'esmenta a les tauletes de Mari. Com a reis apareixen Amud-Pa (una variant del nom Amar-pul, o Amur-pi-el o Amud-pa-ila), Hammi-Kun i Itur Malik. Aquest darrer va visitar al seu aliat Zimrilim de Mari juntament amb altres tres reis: Shubram de Kirdahat, Tamarzi de Tarmanni i Sammetar d'Ashnakkum, vers 1770 aC.

## Referències

* Thoughts of Zimri-Lim
# Gadhula

Gadhula fou un petit estat tributari protegit del prant de Gohelwar o divisió de Kathiawar, a la presidència de Bombai. Estava format per un sol poble amb dos tributaris separats. Estava situat a 8 km de l'estació ferroviària de Dhola. La població el 1881 era de 355 habitants.
Els ingressos s'estimaven en 300 lliures i el tribut era de 16 lliures pel Gaikwar de Baroda i de 2 lliures pel nawab de Junagarh.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Mont Meru

El mont Meru (en sànscrit: मेरु), també anomenat Mahameru o Sumeru (en sànscrit) o Sineru (en pali) és una muntanya sagrada de la cosmologia hindú, jaina i budista, i és considerat com el centre de tots els universos físics, metafístics i espirituals.
Molts temples hindús famosos, i també jaines i budistes, han estat construïts com a representacions simbòliques d'aquesta muntanya (com, per exemple, Angkor Vat).
A la Xina s'anomena Xūmíshān (mont Xumi) (xinès tradicional: 須彌山, xinès simplificat: 须弥山). Al Japó, Shumisen (mont Xumi, també) (japonès: 須弥山).

## Bibliografia

* Narpatijayacharyā, comentari per Ganeshdatta Pathak, publicat per Chowkhambha Sanskrit Sansthana, Varanasi, Índia, PIN-221001

## Vegeu també

* Hinduisme
* Jainisme
* Budisme

## Referències

* ↑ B.M. Sullivan, The A to Z of Hinduism, Vision Books ISBN 8170945216, pàgina 134
* ↑ «Mount Meru | mythology» (en anglès). [Consulta: 8 desembre 2018].
* ↑ Kristi L. Wiley, The A to Z of Jainism, Vision Books ISBN 8170946816, pàgina 148
# Districtes del Cantó de Lucerna

Els Districtes del Cantó de Lucerna (Suïssa) són 5 i agrupen els 96 municipis que té aquest cantó. Tots tenen l'alemany com a llengua oficial.
| Nom | Capital | Municipis | Població (2007) | Superfície (km²) | Densitat (hab./km²) |
| Entlebuch | Schüpfheim | 9 | 18346 | 410.21 | 44.72 |
| Hochdorf | Hochdorf | 20 | 63209 | 177.43 | 356.25 |
| Lucerna | Lucerna | 19 | 164271 | 216.72 | 757.99 |
| Sursee | Sursee | 24 | 66251 | 287.33 | 230.57 |
| Willisau | Willisau | 24 | 47033 | 337.42 | 139.39 |
| Total | | 96 | 359110 | 1429 | 251.28 |

## Vegeu també

* Municipis del Cantó de Lucerna
# Intermission (àlbum de Stratovarius)

Intermission és un àlbum recopilatori de la banda finlandesa de power metal Stratovarius, publicat el 26 de juny de 2001 a través del segell Nuclear Blast. L'àlbum consta de quatre noves pistes (1-4), malgrat que "Requiem" ja havia estat prèviament utilitzada com a tema d'introducció per als concerts de la banda; tres covers (corresponents a les pistes 5-7) i tots els bonus tracks inclosos en els 4 àlbums d'estudi anteriors (pistes 8-16). A més, l'àlbum també va assolir el top 100 en quatre països.

## Crèdits

* Timo Kotipelto – Veu principal (excepte en la pista 6)
* Timo Tolkki – Veu principal (pista 6), guitarra, productor
* Jens Johansson – teclats
* Jörg Michael – Bateria
* Jari Kainulainen – Baix elèctric
* Kimmo – Veus de suport
* Marko – Veus de suport
* Pasi – Veus de suport
* Anssi – Veus de suport
* Mikko Karmila – Enginyer de so (exceptua pista 12), mescla
* T. T. Oksala – Enginyer de so (pista 12)
* Mika Jussila – masterització

## Actuació de gràfic

| Any | Llista | Posició més alta |
| 2001 | Llista d'àlbums finlandesos | 7 |
| 2001 | Llista d'àlbums alemanys | 73 |
| 2001 | Llista d'àlbums suïssos | 85 |
| 2001 | Llista d'àlbums francesos | 91 |

## Referències

* ↑ «Stratovarius - Requiem (Rio de Janeiro 04.11.1997) - YouTube». [Consulta: 2 gener 2021].
* 1 2 3 4 5 «finnishcharts.com - Stratovarius - Intermission». [Consulta: 2 gener 2021].
# Ca Perot (Garcia)

Ca Perot és un edifici de Garcia (Ribera d'Ebre) que forma part de l'Inventari del Patrimoni Arquitectònic de Catalunya. Està situat al final del carrer Major, prop de la carretera C-12. Ca Perot és una de les cases pairals més importants del nucli de Garcia.

## Descripció

És un edifici entre mitgeres de planta rectangular i tres crugies. Consta de planta baixa, tres pisos i golfes i té la coberta a dues vessants amb el carener paral·lel a la façana. El frontis es compon simètricament segons tres eixos, definits per obertures d'arc pla arrebossat. El portal, que es troba descentrat de l'eix central, és d'arc escarser. Alguns dels finestrals tenen sortida a un balcó amb la base motllurada. A l'interior, a nivell de soterrani, s'hi conserven dos cups de notables dimensions, als quals s'abocava el raïm des d'una porta situada a la façana posterior, situada al carrer de Santa Magdalena. A causa del desnivell del terreny, en aquesta part el volum només presenta dos nivells d'alçat. Des d'un dels cups surt una galeria subterrània que ha quedat tallada per l'arranjament del carrer, i que antigament comunicava les cases per sota.

## Referències

* 1 2 3 «Ca Perot». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].
# Nelson Daniel Gutiérrez Luongo

Nelson Daniel Gutiérrez Luongo és un exfutbolista uruguaià, que jugava de defensa. Va nàixer a Montevideo el 13 d'abril de 1962.
Va començar la seua carrera en 1980 amb el CA Peñarol, amb qui guanya el campionat lliguer de 1981 i 1982. Eixe mateix any, el Peñarol s'imposa a la Libertadores i a la Intercontinental.
El 1985 fitxa per l'Atlético Nacional de Colòmbia, però els pocs mesos canvia de destinació i recala al River Plate argentí. Amb River, guanya el campionat 85/86, així com la Libertadores. També hi guanyaria la Interamericana i una segona Intercontinental.
A finals dels 80 marxa al continent europeu, tot jugant als clubs italians de la SS Lazio i del Hellas Verona. Entre 1991 i 1993 milita al CD Logroñes, de la lliga espanyola, i retorna al seu país.
De nou al Peñarol, guanya el campionat local en 1993, 1994, 1995 i 1996. Es retiraria el 1997, després de jugar al Defensor Sporting Club.

## Selecció

Nelson Gutiérrez va ser un dels jugadors clàssics dels charrúa a la dècada dels 80. Hi va comptar 57 aparicions. Amb el combinat del seu país hi va participar en els Mundials de 1986 i 1990, així com a la Copa Amèrica de 1987 i 1989.
# Emsworth (Pennsilvània)

Emsworth és una població dels Estats Units a l'estat de Pennsilvània. Segons el cens del 2000 tenia 2.598 habitants.

## Demografia

Segons el cens del 2000, Emsworth tenia 2.598 habitants, 1.153 habitatges, i 642 famílies. La densitat de població era de 1.759,8 habitants per quilòmetre quadrat.
Dels 1.153 habitatges en un 24,3% hi vivien nens de menys de 18 anys, en un 42,5% hi vivien parelles casades, en un 10% dones solteres, i en un 44,3% no eren unitats familiars. En el 38,7% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 2,94.
Per edats la població es repartia de la següent manera: un 23,7% tenia menys de 18 anys, un 6,6% entre 18 i 24, un 35,3% entre 25 i 44, un 21% de 45 a 60 i un 13,4% 65 anys o més.
L'edat mediana era de 36 anys. Per cada 100 dones de 18 o més anys hi havia 92,9 homes.
La renda mediana per habitatge era de 39.028 $ i la renda mediana per família de 50.333 $. Els homes tenien una renda mediana de 39.702 $ mentre que les dones 24.224 $. La renda per capita de la població era de 19.471 $. Entorn del 2,9% de les famílies i el 5,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Emsworth». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Emsworth». American Fact Finder. Oficina del Cens dels Estats Units, 12-01-2010.
# Eleccions municipals de 2015 a la Masó

Les eleccions municipals de 2015 a la Masó van ser unes eleccions locals que es van celebrar el diumenge 24 de maig de 2015 a Masó, a l'Alt Camp, com a part de les eleccions municipals espanyoles. Es van triar els 7 regidors de l'Ajuntament de la Masó.

## Sistema electoral

Les eleccions als ajuntaments de l'Estat espanyol estan fixades per celebrar-se el quart diumenge de maig cada quatre anys. El sistema electoral fa servir la regla D'Hondt amb representació proporcional, llistes tancades i una barrera electoral del 5% dels vots vàlids, que inclou els vots en blanc. La votació per a l'assemblea local es basa en el sufragi universal.
En les eleccions municipals, la circumscripció electoral és el municipi i el nombre d'escons (o sigui, regidors) a triar del municipi es determina en funció del nombre d'habitants censats en aquest municipi. En el cas de la Masó, en tenir 242 persones censades, l'hi correspon 7 regidors.

## Candidatures

El 28 d'abril del mateix any, la Junta Electoral de Zona de Valls va proclamar l'única candidatura del municipi de la Masó en el Butlletí Oficial de la Província de Tarragona.
* Convergència i Unió (CiU)

## Jornada electoral
### Constitució de les meses

En aquell moment, la Masó tenia una població de 288 habitants, dels quals 242 persones van ser cridades a votar a l'única mesa que es va constituir al municipi.

### Participació

La participació en aquestes eleccions va ser de 66,9%, el qual cosa implica que un total de 162 ciutadans del municipi van decidir exercir el seu dret a vot. Comparant aquesta participació amb la mitjana catalana, la Masó va registrar una xifra més alta, situant-se en 8,4 punts percentuals per sobre.
A continuació, es presenta una taula amb els percentatges de participació registrats a diferents hores del dia de les eleccions:
| Hores | la Masó |
| Participació (14h) | 37,6% ( -10,4%) |
| Participació (18h) | 54,5% ( -13,9%) |
| Participació (20h) | 66,9% ( -17,5%) |

## Referències

* 1 2 «Llei orgànica 5/1985, de 19 de juny, del règim electoral general». Portal Jurídic de Catalunya. [Consulta: 31 maig 2023].
* ↑ «Infoelectoral | Resultados electorales» (en castellà). Ministerio de Interior | Gobierno de España. [Consulta: 31 maig 2023].
* ↑ «Eleccions municipals 2015 | Cercador d'Informació i Documentació Oficials». Diputació de Barcelona. [Consulta: 17 juny 2023].
* 1 2 «Resultats electorals». Generalitat de Catalunya. Arxivat de l'original el 2022-10-10. [Consulta: 4 juny 2023].
# FlashForward

FlashForward és una sèrie nord-americana de ciència-ficció de la cadena ABC estrenada el 2009. Està basada en la novel·la homònima del canadenc Robert J. Sawyer. Els productors executius són David S. Goyer i Brannon Braga. Es va estrenar el 24 de setembre.

## Argument

En el transcurs d'un dia qualsevol, tota la població mundial perd el coneixement durant 2 minuts i 17 segons en els quals cada persona tindrà una visió de la seva pròpia vida d'aquí a 6 mesos, concretament el 29 d'abril de 2010.
L'agent de l'FBI de Los Angeles Mark Benford intentarà investigar el que ha passat. Amb el seu equip, recopilarà tots els flashforwards de tot el món en una base de dades anomenada Mosaic Collective.
Durant la investigació trobaran pistes sobre persones que misteriosament no es van desmaiar com la resta del món i que poden tenir alguna relació amb l'incident.

## Episodis

| Temporada | Temporada | Episodis | data original de emissió |
| | 1 | 25 | 2009-2010 |

### Primera temporada

* S'han acabat els dies bons
* La Blanques juguen
* 137 segons
* Cigne negre
* Digues alguna cosa que sigui veritat
* Scary Monsters i Super Creeps
* El regal
* Jugant a les cartes amb una guineu
* Creure
* A561984
* Revelació zero (Part 1)
* Revelació zero (Part 2)
# Funció de Bateman

* Aquest article tracta sobre la funció-k. Si cerqueu funció K, vegeu «Funció K».
En matemàtiques, la funció de Bateman (o funció-k) $k_{n}$ és un cas particular d'una funció hipergeomètrica confluent, definida per:
    $\displaystyle k_{n}(x)={\frac {2}{\pi }}\int _{0}^{\pi /2}\cos(x\tan \theta -n\theta )\,d\theta$
Rep el nom del matemàtic anglès Harry Bateman, que el 1931 va estudiar aquest tipus de funció. Bateman va descobrir aquesta funció quan Theodore von Kármán va sol·licitar la solució de la següent equació diferencial que apareixia en la teoria de la turbulència
    $x{\frac {d^{2}u}{dx^{2}}}=(x-n)u$
i Bateman va trobar aquesta funció com una de les solucions. Bateman va anomenar aquesta funció amb el nom de «funció k» en honor de Theodore von Kármán.
No s'ha de confondre amb una altra funció del mateix nom que s'utilitza en la farmacocinètica.

## Propietats

* $k_{0}(x)=e^{-|x|}$
* $k_{-n}(x)=k_{n}(-x)$
* $k_{n}(0)={\frac {2}{n\pi }}\sin {\frac {n\pi }{2}}$
* $k_{2}(x)=(x+|x|)e^{-|x|}$
* $|k_{n}(x)|\leq 1$ per a valors reals de $n$ i $x$
* $k_{2n}(x)=0$ per $x<0$ si $n$ és un enter positiu
* Si $n$ és un enter senar, llavors $k_{n}(x)=-{\frac {2x}{\pi }}[K_{1}(-x)+K_{0}(-x)],\ x<0$, on $K_{n}(-x)$ és la funció modificada de Bessel del segon tipus.

## Referències

* ↑ Michiel Hazewinkel (ed.). Bateman function. Encyclopedia of Mathematics (en anglès). Springer, 2001. ISBN 978-1-55608-010-4.
* ↑ Bateman, H. «The k-function, a particular case of the confluent hypergeometric function». Transactions of the American Mathematical Society, 33, 4, 1931, p. 817–831. DOI: 10.2307/1989510. ISSN: 0002-9947.
* ↑ Martin, P. A.; Bateman,, H. «Manchester to Manuscript Project. Mathematics Today» ( PDF) (en anglès). mat.ust.hk p. 46, 82-85, 2010.
# Monestir de Santa María de las Cuevas

El Monestir de Santa María de las Cuevas o simplement la Cartuja, és a l'illa de la Cartuja de Sevilla, Espanya. És una de les quatre cartoixes, monestirs de l'Orde de la Cartoixa, que hi ha a Andalusia. Des de 1997 acull la seu del Centre Andalús d'Art Contemporani. i del rectorat de la Universitat Internacional d'Andalusia.
Abans de passar a ser terreny monàstic, els almohades en el segle xii li van construir forns de terrissaires de cocció aprofitant la seva situació al costat del riu i per l'abundància d'argiles que extreien fent coves i que més tard continuarien amb l'extracció d'argila també els terrissaires de Triana. Hi ha una llegenda del voltant de l'any 1248 que explica que es va trobar una imatge de la Verge Maria en una de les coves (se suposa que la van amagar durant l'època musulmana), a partir de llavors es construeix l'ermita Santa María de las Cuevas per venerar la icona, a la fi del segle xiv, era dirigida per l'orde dels franciscans.
L'any 1400 canvia a monestir, fundat pel llavors Arquebisbe de Sevilla, Gonzalo de Mena (mort l'any següent a causa d'una epidèmia) ajudat pel noble Ruy González de Medina, els franciscans van ser traslladats a Aljarafe i al terreny es van afegir extenses propietats. En ser membre d'una de les famílies de més renom va deixar petjada en el monument plasmant l'escut heràldic familiar a les entrades i principals estades. A la fi del segle xv s'estableix al monestir l'Orde de la Cartoixa, fundada per Bru de Colònia.
El terratrèmol de Lisboa de 1755 va afectar greument l'edifici. Fins a començaments del segle xix, la Cartuja va ser un monestir més on es practicava l'oració, dejuni i el silenci (reflectit en els quadres de Zurbarán - Museu de Belles Arts), era auster en els seus cenobis, però destacava la seva gran decoració que va ser aportada pels seus benefactors des dels principis de la seva existència, fins que es van succeir els fets de la invasió per tropes franceses.

## Vegeu també

* Fábrica Pickman & Cía

## Referències

* ↑ «Historia del CAAC». Web oficial. CAAC, 2007. [Consulta: 22 desembre 2012].
* ↑ Web de la UIA. «Campus de La Cartuja - Rectorado. Sevilla - Presentación». Arxivat de l'original el 2014-03-22. [Consulta: 22 març 2014].

## Enllaços externs

* http://es.youtube.com/watch?v=ACbAe7sNAO0
* http://www.artesacro.org/conocersevilla/templos/conventos/cuevas/index.html
* http://www.sevilla5.com/monuments/cartuja_es.html
# Ludovic Obraniak

Ludovic Obraniak José (Longeville-lès-Metz, el 10 de novembre de 1984) és un futbolista polonès d'origen francès que juga amb el Maccabi Haifa de la lliga israeliana i la selecció polonesa.Juga principalment com a migcampista ofensiu.